Author: MZ SR
Last saved by: Hana Gottschallová

Vyhodnotenie medzirezortného pripomienkového konania

| K návrhu nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 322/2006 Z. z. o spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností |
Spôsob pripomienkového konania: bežný/zjednodušený/skrátený postup: skrátený | | | Skrátený (oznam listom č. 18569/2006-SL – poštou aj e-mailom) |
| Zoznam oslovených subjektov: | | | |
| Pál Csáky - podpredseda vlády SR pre európske záležitosti, ľudské práva a menšiny, Ivan Mikloš - podpredseda vlády SR, Jirko Malchárek - podpredseda vlády SR, Úrad vlády SR, Úrad vlády SR – sekcia Inštitút pre aproximáciu práva, Ministerstvo hospodárstva SR, Ministerstvo financií SR, Ministerstvo dopravy, pôšt a telekomunikácií SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo vnútra SR, Ministerstvo obrany SR, Ministerstvo spravodlivosti SR, Ministerstvo zahraničných vecí SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo školstva SR, Ministerstvo kultúry SR, Protimonopolný úrad SR, Štatistický úrad SR, Úrad geodézie, kartografie a katastra SR, Úrad jadrového dozoru SR, Úrad pre normalizáciu, metrológiu a skúšobníctvo SR, Úrad pre verejné obstarávanie, Úrad priemyselného vlastníctva SR, Úrad na ochranu osobných údajov SR, Úrad pre dohľad nad zdravotnou starostlivosťou, Úrad pre reguláciu sieťových odvetví, Národný bezpečnostný úrad, Národná banka Slovenska, Najvyšší kontrolný úrad Slovenskej republiky, Najvyšší súd Slovenskej republiky, Generálna prokuratúra Slovenskej republiky, Správa štátnych hmotných rezerv SR, Štátny ústav pre kontrolu liečiv, Jednota dôchodcov Slovenska, Koordinačný výbor pre otázka zdravotne postihnutých občanov, Konfederácia odborových zväzov SR, Republiková únia zamestnávateľov, Asociácia zamestnávateľských zväzov a združení SR, Asociácia nemocníc Slovenska, Asociácia lekárnikov Slovenska, Asociácia stredných zdravotných škôl, Asociácia samostatných polikliník Slovenska, Asociácia podnikateľov stredného stavu, Asociácia súkromných lekárov, Asociácia dodávateľov liekov a zdravotníckych pomôcok, Asociácia bánk, Slovenská asociácia zahraničných výrobcov generických liekov – GENAS, Grémium majiteľov lekárni, Lekárske odborové združenie, Slovenský živnostenský zväz, Slovenská informačná služba, Slovenský odborový zväz pracovníkov zdravotníctva a sociálnej starostlivosti, Slovenská komora vysokoškolsky vzdelaných zdrav. pracovníkov, Slovenská komora stredných zdravotníckych pracovníkov, Slovenská lekárska spoločnosť, Slovenská lekárska komora, Slovenská komora zubných lekárov, Slovenská komora zubných technikov, Slovenská lekárnická komora, Slovenská komora sestier a pôrodných asistentiek, Slovenská komora iných zdravotníckych pracovníkov, asistentov, laborantov a technikov, Komora očných optikov, Zväz kresťanských lekárov a zdravotníkov, Zbor väzenskej a justičnej stráže SR, Združenie podnikateľov Slovenska, Združenie miest a obcí Slovenska, Únia miest Slovenska, Sociálna poisťovňa, Všeobecná zdravotná poisťovňa, a.s., Spoločná zdravotná poisťovňa, a.s., DÔVERA zdravotná poisťovňa, a.s. , APOLLO zdravotná poisťovňa, a.s., SIDÉRIA zdravotná poisťovňa, a.s., Európska zdravotná poisťovňa, a.s., UNION zdravotná poisťovňa, a. s., Krajský úrad Bratislava, Krajský úrad  Trnava, Krajský úrad Trenčín, Krajský úrad Nitra, Krajský úrad Žilina, Krajský úrad Banská Bystrica, Krajský úrad Prešov, Krajský úrad Košice, Bratislavský samosprávny kraj, Trnavský samosprávny kraj, Trenčiansky samosprávny kraj, Nitriansky samosprávny kraj, Žilinský samosprávny kraj, Banskobystrický samosprávny kraj, Prešovský samosprávny kraj, Košický samosprávny kraj |
| Počet oslovených subjektov: | 93 | | |
| Zaslali do stanoveného termínu (od  26.06.2006 do 30.06.2006) : | 41 | | |
| Zaslali po termíne: | - | | |
| Vôbec nezaslali: | 52 | | |
| Subjekty, ktoré nemali pripomienky: | 36 | | |
| Počet vznesených pripomienok: | 8 | | |
| Počet akceptovaných: | 6 | | |
| Počet neakceptovaných,/z toho počet zásadných - ktoré subjekty | 2/0 | | |
Rezort | Pripomienka | Typ | Vyh. | Spôsob vyhodnotenia | Poznámka
| | Z | A | pri A: spôsob zapracovania | prip. Zaslaná po termíne
| | O | C | pri C: vysvetlenie, spôsob zapracovania | …
| | | N | pri N: zdôvodnenie nezapracovania |
Generálna prokuratúra SR | Odporúčame v názve nariadenie vlády vypustiť slová „mení a“. | O | A | Upravené v zmysle pripomienky. |

Ministerstvo dopravy, pôšt a telekomunikácií SR

K bodu 1., § 14 ods. 1
Odporúčame vypustiť slovo „laborant“, z dôvodu, že ak ide o laboranta podľa § 27 písm. f) zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizácií v zdravotníctve a o zmene a doplnení niektorých zákonov, ide o zdravotníckeho pracovníka a úprava je nadbytočná. V opačnom prípade, spresniť o akého laboranta ide.
Odporúčame vypustiť slová „uvedených v odsekoch 7 a 8“ a nahradiť ich citáciou konkrétnych špecializačných odborov, z dôvodu, že odkaz na odseky  je nejasný.

O

O

A

A

Upravené v zmysle pripomienky.

Upravené v zmysle pripomienky.

Ministerstvo financií SR | Návrh je potrebné v zmysle čl. 11 ods. 1 a čl. 23 Legislatívnych pravidiel vlády SR doplniť o doložku finančných, ekonomických, environmentálnych vplyvov a vplyvov na zamestnanosť a podnikateľské prostredie. Súčasne odporúčam zrušiť číslovanie novelizačného ustanovenia. | O | A | Upravené v zmysle pripomienky. |

Ministerstvo školstva SR

1.	V názve predloženého návrhu nariadenia vlády SR je potrebné vypustiť slová „mení a“. 
2.	V návrhu Čl. I je potrebné vypustiť číslicu „1“.
3.	Navrhovaný spôsob doplnenia je nesprávny a treba ho upraviť v súlade s legislatívnotechnickými pokynmi a tiež z jazykového hľadiska.

O

O
O

A

A
N

Upravené v zmysle pripomienky.

Upravené v zmysle pripomienky.
Pripomienka nie je konkretizovaná a jasná.

Slovenská komora sestier a pôrodných asistentiek

Pripomienku uvádzame v súvislosti s prechodnými ustanoveniami Nariadenia vlády SR § 14, kde trváme, aby boli doplnené o ustanovenia zo zrušeného Nariadenie vlády 743/2004 Z.z. o spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností, a to prechodné ustanovenia §13: 
(1) Špecializácia, ktorú získala zdravotná sestra alebo všeobecná sestra v odbore ošetrovateľská starostlivosť o dospelých podľa predpisov platných do 28. marca 2002, sa považuje za špecializáciu, ktorú získala sestra v špecializačnom odbore ošetrovateľská starostlivosť v odboroch vnútorného lekárstva, alebo za špecializáciu v odbore ošetrovateľská starostlivosť v odboroch chirurgie podľa tohto nariadenia v závislosti od súčasného pracovného zaradenia.
(2) Špecializácia, ktorú získala zdravotná sestra, detská sestra a ženská sestra v odbore intenzívna starostlivosť v interných odboroch, intenzívna starostlivosť v chirurgických odboroch podľa predpisov platných do 28. marca 2002, sa považuje za špecializáciu v odbore intenzívna ošetrovateľská starostlivosť o dospelých podľa tohto nariadenia.
(3) Špecializácia, ktorú získala zdravotná sestra, detská sestra a ženská sestra v odbore ošetrovateľská a sociálna starostlivosť, domáca ošetrovateľská starostlivosť podľa predpisov platných do 28. marca 2002, sa považuje za špecializáciu v odbore ošetrovateľská starostlivosť v komunite podľa tohto nariadenia.
(4) Špecializácia, ktorú získala zdravotná sestra, detská sestra a ženská sestra v odbore ošetrovateľská starostlivosť v klinickej onkológii podľa predpisov platných do 28. marca 2002, sa považuje za špecializáciu v odbore ošetrovateľská starostlivosť v onkológii podľa tohto nariadenia.
(5) Špecializácia, ktorú získala detská sestra v odbore ošetrovateľská starostlivosť o deti na jednotke intenzívnej starostlivosti a v odbore intenzívna ošetrovateľská starostlivosť v pediatrii podľa predpisov platných do 28. marca 2002, sa považuje za špecializáciu v odbore intenzívna ošetrovateľská starostlivosť v pediatrii podľa tohto nariadenia.
(6) Špecializácia, ktorú získala detská sestra v odbore ošetrovateľská starostlivosť o novorodencov, ošetrovateľská starostlivosť o novorodencov na jednotke intenzívnej a resuscitačnej starostlivosti podľa predpisov platných do 28. marca 2002, sa považuje za špecializáciu v odbore intenzívna ošetrovateľská starostlivosť v neonatológii podľa tohto nariadenia.
(7) Špecializácia, ktorú získala zdravotná sestra, detská sestra a ženská sestra v odbore anestéziológia a resuscitácia podľa predpisov platných do 28. marca 2002, sa považuje za špecializáciu v odbore anestéziológia a intenzívna starostlivosť podľa tohto nariadenia.
(8) Špecializácia, ktorú získala zdravotná sestra, detská sestra a ženská sestra v odbore medicínska informatika, medicínska informatika a dokumentaristika podľa predpisov platných do 28. marca 2002, sa považuje za špecializáciu v odbore zdravotnícka informatika podľa tohto nariadenia.
(9) Špecializácia, ktorú získala diétna sestra, asistent výživy v odbore liečebná výživa a stravovanie, alebo absolvovanie dlhodobej prípravy diétnych sestier na funkciu vedúcich stravovacích prevádzok podľa predpisov platných do 28. marca 2002 sa považuje za špecializáciu v odbore klinická výživa podľa tohto nariadenia.
(10) Špecializácia, ktorú získala zdravotná sestra alebo detská sestra na úseku práce v dialýze podľa predpisov platných do 28. marca 2002, sa považuje za špecializáciu ošetrovateľská starostlivosť o dialyzovaných pacientov podľa tohto nariadenia.
Odôvodnenie: 
Komora v zmysle ustanovenia § 77a písm.b) zákona NR SR č. 578/2004 Z.z. v  rozhodnutí o vydaní licencie musí uviesť okrem všeobecných náležitostí rozhodnutia údaje o zdravotníckom povolaní, študijnom odbore a špecializačnom odbore alebo certifikačnej príprave, v ktorých žiadateľ získal odbornú spôsobilosť (§ 33) a bude v nich vykonávať príslušné pracovné činnosti.
Komora má teda oprávnenie uviesť v rozhodnutí „len“ údaj o tej špecializácii alebo spoločnej certifikovanej pracovnej činnosti, ktorá je uvedená v platných právnych predpisoch.  
Súčasne účinné nariadenie vlády 322/2006 Z.z. v prílohe č. 2 A neobsahuje niektoré špecializácie (napr. domáca ošetrovateľská  starostlivosť), rovnako ani v prechodných ustanoveniach uvedeného nariadenia vlády § 14 nie je táto špecializácia považovaná za certifikačnú pracovnú činnosť, alebo špecializáciu. 
Aj  keď nariadenie vlády SR 742/2004 Z.z. § 21a ods. 1 ustanovuje, že odborná spôsobilosť zdravotníckeho pracovníka na výkon odborných pracovných činností, špecializovaných pracovných činností, alebo certifikovaných pracovných činností získaná podľa právnych predpisov platných  do 28.3.2002  priznaná podľa právnych predpisov platných do 30.4.2004, alebo získaná podľa doterajších právnych predpisov zostáva zachovaná, ak ďalej alebo v osobitnom predpise nie je ustanovené inak; zdravotnícky pracovník môže vykonávať odborné pracovné činnosti, špecializované alebo certifikované pracovné činnosti podľa právnych predpisov, platných do 28.3.2002 a do 30. 4. 2004, alebo podľa doterajších právnych predpisov, Komora nemá oprávnenie uznávať/priznávať nadobudnuté vzdelanie. 
Uznať vzdelanie v zmysle platných právnych predpisov môže Slovenská zdravotnícka univerzita.  
Preto Komora podľa vyššie uvedeného odporúča žiadateľom o vydanie licencie obrátiť sa so žiadosťou o posúdenie rovnocennosti získaného  dokladu o špecializácii alebo certifikáte (v spomenutom prípade vysvedčenia o špecializácii v odbore zdravotná  sestra úsek činnosti  domáca ošetrovateľská   starostlivosť) získanom podľa platných predpisov do 31. 5. 2006 s certifikátom/diplomom podľa nariadenia vlády SR č. 322/2006 Z. z. na Slovenskú zdravotnícku univerzitu. 
Uvedený proces je časovo náročný a Komora musí prerušovať konania o vydanie licencie, čo v konečnom dôsledku je pre žiadateľa neželateľné, nakoľko získal predpísané vzdelanie.
Komora trvá na tom, aby do prechodných ustanovení boli taxatívne vymenované doterajšie „názvy špecializácií“ a bolo jednoznačne uvedené za akú špecializáciu alebo certifikovanú pracovnú činnosť sa priznávajú. 
S ohľadom na  vyššie uvedené skutočnosti Slovenská komora sestier a pôrodných asistentiek odporúča dôkladným spôsobom prepracovať predmetný návrh Nariadenia Vlády SR ako aj súvisiace dokumenty.

O

N

Uvedené je nad rámec predkladaného návrhu.
Raz priznané práva im trvajú z dôvodu zákonnej retroaktivity a podľa vyjadrenia Legislatívnej rady vlády SR nebol právny dôvod ich opakovať v novom nariadení vlády SR.

| Vysvetlivky k skratkám v tabuľke: | | | |
| Z – zásadná O – obyčajná A – akceptovaná | | | C - čiastočne akceptovaná N - neakceptovaná |